**Saksdokument til ATM-utvalgsmøte nr 5 - 2017**

**Møtetid: Fredag 24. november 12:30 – 14:30.
Lunsj serveres i rådhusets kantine 12:00 – 12:30.**

**Sted: Mosebekksalen, Kongsberg rådhus, Kirkegata 1, Kongsberg**

 **Det gjennomføres styringsgruppemøte for byutredningen på slutten av møtet.**

Forslag til dagsorden:

 **Sak 32/17 Referat fra forrige møte**

**Sak 33/17 Status**

**Sak 34/17 Felles sykkelplan for Buskerudbyen – Handlingsprogram 2018-23**

**Sak 35/17 Justering Buskerudbypakke2**

**Sak 36/17 Styringsgruppemøte Byutredning Buskerudbyen**

**Vedlegg**1. Referat fra ATM-utvalgsmøte 22. september 2017

.

**Separate vedlegg**

1. Felles sykkelplan for Buskerudbyen – Forslag til Handlingsprogram 2018-23
2. Tidsplan Buskerudbypakke2

3. Sammenstilling av innspillene til BBP2

 **Buskerudbyen 16.11.2017**

**Roger Ryberg Trude Andresen
Leder av ATM-utvalget Leder adm. styringsgruppeSak 32/17 Referat fra forrige møte**Referat fra møte i ATM-utvalget 22. september 2017 følger som vedlegg 1. ***Forslag til konklusjon:*** *Referatet godkjennes*

**Sak 33/17 Status
Jernbaneutvikling Gulskogen - Hokksund**Jernbanedirektoratet v/Ove Skovdal gir i epost 18. oktober slik tilbakemelding:
*“Viser til møtet i adm. styringsgruppe 8.september hvor jeg påtok meg å få svar på to spørsmål i forbindelse med kommunedelplan dobbeltspor Gulskogen-Hokksund:*

* *Når vil det foreligge en faglig vurdering av mulighetene for innføring av to tog i timen ved trinnvis utbygging av strekningen.*
* *Faglig vurdering av fordeler og ulemper ved å benytte lavere hastighet enn 160 km/h på strekningen Mjøndalen-Hokksund (økt reisetid vs. Reduserte inngrepskonsekvenser).*

*Bane NOR bekrefter nå at begge spørsmål vil bli besvart i dokumentasjonen som legges fram ved annen gangs behandling av kommunedelplanen i kommunene sener i høst”.*

**Regional plan for areal og transport i Buskerud**Buskerud fylkeskommune har hatt regional plan for areal og transport i Buskerud på høring med frist 27. oktober. I ATM-utvalgsmøte 22. september oppfordret varaordfører i Øvre Eiker Hans Kristian Sveaas Buskerudbyen til å støtte Øvre Eikers uttalelse i høringen av fylkeskommunens forslag til regional plan for areal og transport i Buskerud om at denne planen må forholde seg til den planen som allerede er vedtatt som regional plan (Areal- og transportplan for Buskerudbyen 2013 – 2023) og lagt til grunn for kommuneplanene i dette området. Det ble spesielt vist til at forslag om å definere en øvre grense for boligvekst i etablerte tettsteder, gjeldende for hele fylket, vil kunne slå svært uheldig ut for en kommune som Øvre Eiker med betydelig befolkningsvekst. Øvre Eiker ble oppfordret til å oversende sin høringsuttalelse til de andre kommunene.

Buskerudbysekretariatet har vært i møte med regionalavdelingen i fylkeskommunen og det er enighet om å se nærmere på forholdet mellom de to planene når høringsrunder for regional plan for areal og transport i Buskerud er ferdig og endelig forslag skal utformes.

**Omdisponering**Administrativ styringsgruppe har i møte vedtatt følgende forslag til omdisponeringer i tiltaksplan 2017:
1. Kr 1.131.879,- stilles til disposisjon for tildeling etter inndragelse av ubrukte midler fra tidligere tildelinger: 2017-4.2.1 Reis Smart. Tiltak for effektive og miljøvennlige reisevalg for næringslivet kr 1.131.879,-.
2. Disse tildeles til følgende tiltak: 2017-6.1 Planlegging for Buskerudbypakke2 med kr 1.131.879,-.

**Kontinuerlige reisevaneundersøkelser**Transportetatenes nasjonale reisevaneundersøkelse (RVU) kartlegger befolkningens reiseaktivitet og reisemønstre. Resultatene gir informasjon om alle typer reiser for befolkningen i hele landet, og brukes av transportmyndighetene til en lang rekke planleggingsformål, særlig til arbeidet med Nasjonal Transportplan. Resultatene brukes også til prognoseformål, utvikling av transportmodeller og til flere forskningsformål. RVU er også sterkt knyttet opp mot bymiljø/byvekstavtalene i de 9 største byområdene, som en del av verktøyet for å kunne rapportere på indikatorene i bymiljø/byvekstavtalene. Tidligere har disse undersøkelsene vært gjennomført hvert 4 år. For å få gode nok data for byområdet har Buskerudbysamarbeidet vært med å finansiere et større utvalg i spørreundersøkelsen fra de fem kommunene i samarbeidet.

Transportetatene har nå gått over til kontinuerlige reisevaneundersøkelser (RVU). Det vil som tidligere bli utarbeidet en hovedrapport hvert 4 år, men i tillegg kan det tas data ut fra undersøkelsen underveis. Fagrådet/administrativ styringsgruppe tilrår at Buskerudby-samarbeidet som tidligere bidrar til finansiering av tilleggsutvalg for Buskerudbyområdet. Årlig kostnad vil være kr 255 960,- som dekkes ved belønningsmidler.

**Bemanning i sekretariatet**Etter minikonkurranse innenfor rammeavtaler er Olav Fossli, Civitas engasjert på deltid for å bistå med utarbeidelse av hovedrapport Buskerudbypakke 2. Kontrakt for engasjement som prosjektleder samferdsel/daglig leder og prosjektleder areal og transport går ut ved nyttår, og det vil bli utlyst ny minikonkurranse nå i november.

**Sak 34/17 Felles sykkelplan for Buskerudbyen – Handlingsprogram 2018-23

Hensikt med saken**Anbefale forslag til Handlingsprogram 2018-23 for Felles sykkelplan for Buskerudbyen til videre behandling i de fem kommunene og fylkeskommunen.

**Bakgrunn**Felles sykkelplan for Buskerudbyen ble politisk vedtatt i alle kommuner i 2016 og i Buskerud fylkeskommune i februar 2017. Sykkelplanen inneholder en felles strategidel og en plan for det regionale sykkelvegnettet. Det har i 2017 vært arbeidet med et oppfølgende handlingsprogram til planen.

Fagrådet drøftet i februar (sak 15/17) forslag til infrastrukturtiltak som skal prioriteres i første fireårsperiode i Buskerudbypakke 2. Beslutning om hvilke tiltak som skal prioriteres med planleggingsmidler / belønningsmidler (2017-midler) ble behandlet i april i fagrådet (sak 37/17) og i adm. styringsgruppe (sak 25/17). Fagrådet har behandlet handlingsprogrammet samlet den 2. november (sak 68/17), og et justert forslag ble behandlet i adm. styringsgruppes møte 10. november 2017.

**Handlingsprogram 2018-23**
Det foreslås at tidshorisonten for handlingsprogrammet er 6 år, dvs for perioden 2018-23. Areal- og transportplan for Buskerudbyen har også tidshorisont frem til 2023.

Hensikten med handlingsprogrammet er tredelt:

1. Å konkretisere strategidelen av Felles sykkelplan Buskerudbyen med konkrete oppfølgingstiltak.
2. Definere hvilke av de prioriterte strekningene i det regionale sykkelvegnettet i Buskerudbyen som først skal følges opp med planlegging og/eller gjennomføring.
3. Handlingsprogrammet synliggjør et finansieringsbehov. Dette vil være et grunnlag for prioritering av belønningsmidler til sykkeltiltak, og et grunnlag for alle partnere i Buskerudbyen i deres arbeid med å prioritere sykkeltiltak i kommunale-, fylkes-kommunale og statlige budsjett- og prioriteringsprosesser (egne handlingsprogram).

Det er positivt at Buskerudbyen nå har blitt enige om hvordan strategier i Felles sykkelplan for Buskerudbyen skal følges opp, og hvilke tiltak som har høy prioritet på kort sikt. Dette må likevel forstås som et førstegenerasjons handlingsprogram. Handlingsprogrammet bør revideres regelmessig og etter hvert årlig når Buskerudbypakke 2 og en evt bypakke for Kongsberg iverksettes. Det er da naturlig at handlingsprogrammet for sykkelsatsing inngår i en helhetlig vurdering og porteføljestyring av alle prosjekter / tiltak i en bypakke eller Byvekstavtale for Buskerudbyen.

Det er infrastrukturtiltak som er høyt prioritert i Felles sykkelplan for Buskerudbyen som likevel ikke er prioritert i handlingsprogrammet 2018-23. F eks kan det være begrunnet i at noen tiltak må avvente nærmere overordnet planlegging først (f eks på Lierstranda og på strekningen Gulskogen-Hokksund hvor planlegging av dobbeltspor pågår).

Handlingsprogrammet utelukker ikke at senere prioriteringer kan medføre at tiltak som ikke er nevnt i handlingsprogrammet likevel kan følges opp med planer og gjennomføring i perioden 2018-23. Det vesentlige med handlingsprogrammet har vært å bidra til at det er definerte prosjekter som kan følges opp på kort sikt med både planer og gjennomføring og slik at plangrunnlag er på plass når bypakke skal iverksettes.

**Videre prosess**
Etter anbefaling i ATM-utvalget foreslås handlingsprogrammet oversendt kommunene og Buskerud fylkeskommune for sluttbehandling.

***Forslag til konklusjon****: ATM-utvalget anbefaler forslag til Handlingsprogram 2018-23 til Felles sykkelplan for Buskerudbyen oversendt til sluttbehandling i kommunene og fylkeskommunen.*

 **Sak 35/17 Justering Buskerudbypakke2**

**Hensikt med saken**Drøfte innretning av videre arbeid med justering av Buskerudbypakke2, med vekt på håndtering av innspillsfasen og utarbeiding av alternative forslag til bypakker.

**Bakgrunn**ATM-utvalget ga sin tilslutning til utredningsprogrammet datert 25.04.2017 i møte den 23. juni etter at det hadde vært til behandling i kommunene og fylkeskommunen. ATM-utvalget ga også sin tilslutning til organisering og styring av arbeidet som omtalt i samme sak.

Ved behandlingen i fylkestinget ble følgende punkter vedtatt i tillegg til felles innstilling:

*”4. Det utarbeides ulike tiltakspakker med utgangspunkt i vedtatt BBP2 av september 2016 og innspill i medvirkningsprosessen slik som aksjonsgruppas forslag er å anses, skal utredes og legges frem for politisk behandling.*

*5. Buskerud fylkeskommune ber om at det utredes et nytt vei-alternativ med direkte kobling av bydelene Konnerud/Fjell med E 18 uten tilfartsveg vest del 2/Tilfartsveg Konnerud”.*

I Drammen bystyre ble følgende vedtatt i tillegg til felles innstilling: *“Innbyggerforslaget fra ”Aksjonsgruppa nei til bommer innenfor Drammens kommunegrenser”, behandles på lik linje med andre innspill i de forestående innspills- og høringsfasene”.*

**Detaljert framdriftsplan**Som separat vedlegg følger en detaljert framdriftsplan hvor møtedatoer, tidsfrister og hovedaktiviteter er synliggjort, aktivitetene vil bli gjennomgått i møtet. Det legges opp til en tett koordinering og nært samarbeid mellom justeringsprosessen for Buskerudbypakke2 og byutredningen. Byutredningens faglige ressurser er en forutsetning for at framdriften i arbeidet kan holdes.

Det ble gjennomført et ekstra ATM-rådsmøte den 6. november siden flere politikere var forhindret fra å delta på møtet i referansegruppen 31. oktober.

**Analysefasen**Arbeidet med faglige analyser startet samtidig med innspillfasen for å kunne få tid til faglige drøftinger og forankring. Innspill skal vurderes i forhold til gjennomførbarhet, måloppnåelse, trafikal effekt og kostnader og dokumenteres på egnet nivå.

Hovedaktiviteter i det faglige utredningsarbeidet:

1. Fakta om gjennomgangstrafikk på ulike geografiske nivåer
2. Oppdaterte trafikk- og finansieringsberegninger for eksisterende BBP2
3. Alternative arealkonsepter og valg av arealkonsept som skal legges til grunn i byutredningen
4. Beregninger av alle foreslåtte bomkonsepter mht trafikale effekter, måloppnåelse og finansieringsgrunnlag.
5. Faglig vurdering av alle innspill fra innspillsfasen
6. Kvalitetssikring og delanalyser av ulike tiltak og avhengigheter mellom tiltak i eksisterende BBP2
7. Delanalyser av andre/nye virkemidler i byutredningssammenheng
8. Utvikling av 2-4 tiltakspakkevarianter

Arbeidsgruppen for justering av BBP2/byutredningen har fordelt ansvar for oppfølging av innspill. Innspillene samles i en egen rapport som vil foreligge ca 1. desember. Foreløpige vurderinger av innspill vil bli gjennomgått i møtet.

I møtet vil det bli orientert om foreløpige analyser og vurderinger for:

* alternative bomsystemer
* innbyggerinitiativets forslag
* finansieringsgrunnlag for BBP2
* foreløpige forslag til varianter av justert BBP2 med ulike investeringsnivåer og vurdering av måloppnåelse

Det legges fram forslag til innretning for hoveddokumentet som skal følge høringssaken som ATM-utvalget skal behandle og legge ut på høring i møte 15. desember.

**Utvikling av tiltakspakker**Den faglige prosessen med utvikling av 2-4 tiltakspakker for justert BBP2 må baseres på et godt faglig grunnlag. Detaljert tidsplanlegging, koordinert fasing av arbeidet mellom byutredningens ressurser og Buskerudbyens organer og en effektiv beslutningsprosess er avgjørende for å holde nødvendig fremdrift.

Alle tiltakspakker skal svare på de statlige føringene, spesielt nullvekstmålet. I tillegg gir utredningsprogrammet ytterligere føringer for tiltakspakkene som legges til grunn for silingen av aktuelle alternativer.

Tiltakspakkene bygger på de tiltaksområdene som ligger i vedtatte BBP2 fra 2016 med noen justeringer. Etter innspill i prosessen legges det opp til å holde satsingsnivået for tiltak innen gange, sykkel og kollektivtransport på samme nivå som i tidligere vedtatte BBP2. Foreløpige forslag til tiltakspakker med finansieringsopplegg og vurdering av måloppnåelse gjennomgås i møtet.

Alternativene beskriver ulik vektlegging av tiltaksområdene. I arbeidet er det lagt opp til at fagnotater utarbeides i samarbeidet for sentrale problemstillinger. Status og metode i arbeidet og for utvikling av tiltakspakkene presenteres i møtet.

**Kommunikasjon**Ny hjemmeside med dialogportal er på plass, og denne portalen var åpen under innspillsfasen og vil også være åpen i høringsperioden i januar-februar 2018. Hjemmesiden har også opprettet en faktabank og det legges opp til et kontinuerlig arbeid med faktagrunnlag for viktige faglige sammenhenger, også knyttet til temaer som er aktuelle i media. Gjennomgangstrafikk, pendlerparkeringstilbudet og helhetlig satsing har særlig fokus. Det sendes i tillegg ut nyhetsbrev.

***Forslag til konklusjon:*** *Saken drøftet. Innspill fra ATM-utvalget tas med videre i arbeidet.*

**Sak 36/17 Byutredning Buskerudbyen**

Møtet ledes av Jan F Lund fra Vegdirektoratet.

I møtet vil det bli presentert ulike beregningsresultater. Kongsberg vil orientere om hvordan det jobbes med Kongsbergs grunnlag for byutredningen og en evt. bypakke for Kongsberg.

**Vedlegg 1**

**Møtereferat ATM-utvalget**

**Møte nr. 4/17** - **22.09.2017**

|  |  |
| --- | --- |
| **Tilstede** | **ATM-utvalget:** Gunn Cecilie Ringdal, ordfører, Lier kommune (møteleder)Tore Opdal Hansen, ordfører, Drammen kommune Hans Kristian Sveaas, varaordfører, Øvre Eiker kommuneBent Inge Bye, ordfører, Nedre Eiker kommuneKari-Anne Sand, ordfører, Kongsberg kommuneOlav Skinnes, varaordfører, Buskerud fylkeskommune Rolf Helge Grønås, avdelingsdirektør Buskerud, Statens vegvesenDagfinn Berge, avdelingsdirektør, JernbanedirektoratetHans Petter Christensen, assisterende fylkesmann i Buskerud**Fra administrasjonen:**Trude Andresen, rådmann, Øvre Eiker kommuneGeorg N. Smedhus, fylkesrådmann, Buskerud fylkeskommuneAstri Taklo, avdelingsdirektør, Statens vegvesen Region sørTruls Hvitstein, rådmann, Nedre Eiker kommuneTrond Julin, rådmann, Drammen kommuneBente Gravdal, rådmann, Lier kommuneEinar Jørstad, kommunalsjef, Lier kommuneWenche Grinderud, rådmann, Kongsberg kommuneGro R. Solberg, samferdselssjef, Buskerud fylkeskommuneSara Brøngel Grimstad, prosjektleder, JernbanedirektoratetDavid Ramslien, prosjektleder, Statens VegvesenKarl Sandsmark, Styrings- og strategistab, Statens vegvesenOle Magnus Haug, Styrings- og strategistab, Statens Vegvesen**Fra sekretariatet:**Tor Atle Odberg, daglig lederGun Kjenseth, prosjektleder by-/ og stedsutviklingJomar Lygre Langeland, prosjektleder areal og transportIngunn Larsen, prosjektleder kommunikasjon |
| **Forfall** | Roger Ryberg, fylkesordfører, Buskerud fylkeskommune |
| **Møtested** | Haugestad, Lier kommune, Lierbyen |
| **Tidspunkt** | Fredag 22. september 11:30 – 13:30 |

Innkalling og dagsorden godkjent.
 **Sak 25/17 Referat fra møte nr 3/17
*Konklusjon:*** *Referatet godkjent.* **Sak 26/17 Byutredningen**

Prosjektleder for byutredningen Rolf David Ramslien, Statens vegvesen region sør orienterer om status i arbeidet med utredningen.

Det er stor grad av samordning mellom byutredningsarbeidet og arbeidet med justering av Buskerudbypakke2.

* I møte 15. desember vil det foreligge forslag til høring på 2-4 tiltakspakker, som viser hvordan nullvekstmålet når det gjelder persontransport kan nås og som vil være et faglig grunnlag for staten ved forhandlinger om byvekstavtale.
* Det vil ikke foreligge en anbefaling.

Det er statens ønske at møter for styringsgruppe for byutredningen og ATM-utvalgsmøtene slås sammen på nyåret.

Når det gjelder forhandlinger om byvekstavtale ble det stilt spørsmål om det ikke er nødvendig at byområdet først får et bompengevedtak i Stortinget før det kan gås i gang med forhandlinger om byvekstavtale.

**Sak 27/17 Justering Buskerudbypakke2**

Daglig leder i Buskerudbysekretariatet Tor Atle Odberg orienterte om status i innspills-prosessen og viste til konstruktive møter med stor tillit til prosessen. Alle innspillene vil bli samlet i et innspillsnotat som offentliggjøres i midten av oktober.

Har parallelt startet analysefasen og vil jobbe videre med:

* Fakta om gjennomgangstrafikk på ulike geografiske nivåer
* Beregninger av ulike bomkonsepter mht trafikale effekter, måloppnåelse og finansieringsgrunnlag.
* Beregning og vurdering av innspill fra innspillsfasen
* Kvalitetssikring og delanalyser av ulike tiltak og avhengigheter mellom tiltak i eksisterende BBP2
* Utvikling alternative forslag til bypakker

I dialogmøte 31. oktober for referansegruppa vil analyser og overordnede vurderinger bli presentert.

Til ATM-utvalgsmøte 15. desember vil det foreligge alternative forslag til bypakker, med en foreløpig anbefaling.

**Dialog i møtet:**

Tore O. Hansen viste til at Drammen er i gang med å revidere parkeringspolitikken, og at det etter hvert høye innslaget av el-biler som parkerer gratis i sentrumsområdene av Drammen er utfordrende. Dette med el-biler må en tenke gjennom når det gjelder bomsnitt-passereringer også. Viktig med nyhetsbrev til alle kommunestyrerepresentantene slik at de er godt informert om hva som skjer.

Gunn Cecilie Ringdal ga ros til nye nettsider og refererte til gode tilbakemeldinger på at Buskerudbypakke2-prosessen er på rett spor. Hun etterlyste hva som skjer med “to tog i timen” til Hokksund og når vil det foreligge et bedre faktagrunnlag om gjennomgangs-trafikken?

Når det gjelder to tog i timen opplyste Dagfinn Berger at BaneNor ser på en trinnvis utbygging i forbindelse med kommunedelplan Gulskogen - Hokksund. Det sees også i sammenheng med hensettingsprosjektet. Jernbanedirektoratet vil oversende en skriftlig tilbakemelding.

Hans Kristian Sveaas viste til Øvre Eikers innspill i ATM-rådsmøte om at kommunestyret gjerne skulle uttalt seg til de alternative bypakkeforslagene før ATM-utvalget legger disse ut på høring.

Det ble svart at ATM-utvalget gjennom behandling av utredningsprogrammet for justering av Buskerudbypakke2 fikk fullmakt til å utarbeid høringsforslag og anbefale forslag til lokalpolitisk sluttbehandling, men at det er viktig å legge til rette for god forankring i de enkelte kommunestyrer og fylkestinget.

Det ble drøftet om det skal legges opp til et felles informasjonsmøte for alle de fire kommunestyrene og fylkestinget, og når dette eventuelt skal skje.

Rolf Helge Grønås opplyste at vegvesenet må se på en strategi for å løse riksveg-problematikken i Buskerudbyområdet. Bent Inge Bye og Hans Kristian Sveaas var opptatt av at utvikling av E134 henger sammen med utvikling av jernbanen.

Det ble påpekt at i forbindelse med justering av Buskerudbypakke2 er det viktig å ha fokus på de utfordringer som bypakka skal håndtere.

***Konklusjon:*** *Saken drøftet. Innspill fra ATM-utvalget tas med videre i arbeidet.*

**Sak 28/17 Gåstrategi for Buskerudbyen**

Bent Inge Bye påpekte at tiltakslisten for Nedre Eiker inneholder tiltak som ikke er så aktuelle å gjennomføre. Nedre Eiker må gjennomgå sin liste før den legges fram for kommunestyret.

***Konklusjon:*** *ATM-utvalget anbefaler**forslag til Gåstrategi for Buskerudbyen**for videre behandling i kommunestyrer og fylkesting.*

 **Sak 29/17 Ny belønningsavtale**

***Konklusjon:*** *Videre prosess for utarbeiding av ny søknad om belønningsmidler tas til orientering. Det er behov for å få avklart nærmere hvor langt tidsrom en ny søknad skal omfatte.*

**Sak 30/17 Status**

***Konklusjon:*** *Status tas til orientering.*

**Sak 31/17 Eventuelt**

**Regional plan for areal og transport i Buskerud**

Hans Kristian Sveaas oppfordret Buskerudbyen til å støtte Øvre Eikers uttalelse i høringen av fylkeskommunens forslag til regional plan for areal og transport i Buskerud om at denne planen må forholde seg til den planen som allerede er vedtatt som regional plan (Areal- og transportplan for Buskerudbyen 2013 – 2023) og lagt til grunn for kommuneplanene i dette området. Det ble spesielt vist til at forslag om å definere en øvre grense for boligvekst i etablerte tettsteder, gjeldende for hele fylket, vil kunne slå svært uheldig ut for en kommune som Øvre Eiker med betydelig befolkningsvekst. I Øvre Eikers uttalelse heter det videre at. den enkelte kommune har fått begrensede muligheter og tid til å sette seg inn i et planmateriale som griper inn i store deler av kommunens arealmyndighet.

Øvre Eiker oversender sin høringsuttalelse til de andre kommunene.

Fylkesvaraordfører Skinnes opplyste at høringsfristen er 27. oktober og oppfordret alle til å komme med sine uttalelser.